इन होनहार बच्चों की कामयाबी पर खुशी लेकिन कुछ वर्ष पूर्व लंदन के कुरान याद करने की कट्टरता संबंधी एक वाकये को यादकर अफसोस भी होना लाजिमी है। लंदन के कार्डिफ क्राउन कोर्ट में भारतीय स्नातक महिला सारा के केस की सुनवाई के दौरान पता चला कि कुरान की आयतें नहीं याद करने पर उसने अपने बेटे यासीन के साथ ‘कुत्ते जैसा’ व्यवहार किया। एक दिन वह बेटे को तब तक पीटती रही, जबतक कि वह बेहोश होकर फर्श पर गिर नहीं गया। बाद में उसने दम तोड़ दिया। ज्यूरी को बताया गया कि सारा दंपति ने कुरान कंठस्थ करने के लिए यसीन को एक स्थानीय मस्जिद में दाखिला कराया था।